CELEX: 32009R1033
Language: lt
Date: 2009-10-28 00:00:00
Title: 2009 m. spalio 28 d. Komisijos reglamentas (EB) Nr. 1033/2009, 115-ąjį kartą iš dalies keičiantis Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Usama bin Ladenu, Al-Qaida tinklu ir Talibanu

30.10.2009   
            
            
               LT
            
            
               Europos Sąjungos oficialusis leidinys
            
            
               L 283/51
            
         
      KOMISIJOS REGLAMENTAS (EB) Nr. 1033/2009
   2009 m. spalio 28 d.
   115-ąjį kartą iš dalies keičiantis Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Usama bin Ladenu, Al-Qaida tinklu ir Talibanu
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Usama bin Ladenu, Al-Qaida tinklu ir Talibanu, ir panaikinantį Tarybos reglamentą (EB) Nr. 467/2001, uždraudžiantį tam tikrų prekių ir paslaugų eksportą į Afganistaną, sustiprinantį skrydžių uždraudimą ir pratęsiantį Afganistano Talibano lėšų ir kitų finansinių išteklių įšaldymą (1), ypač į jo 7 straipsnio 1 dalies pirmą įtrauką,
   kadangi:
   
               (1)
            
            
               Reglamento (EB) Nr. 881/2002 I priede išvardyti asmenys, grupės ir subjektai, kuriems taikomas tame reglamente numatytas lėšų ir ekonominių išteklių įšaldymas.
            
         
               (2)
            
            
               2009 m. spalio 22 d. Jungtinių Tautų Saugumo tarybos Sankcijų komitetas nusprendė iš asmenų, grupių ir subjektų, kuriems taikomas lėšų ir ekonominių išteklių įšaldymas, sąrašo pašalinti keturis juridinius asmenis, grupes ar subjektus.
            
         
               (3)
            
            
               I priedas turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 881/2002 I priedas iš dalies keičiamas taip, kaip nurodyta šio reglamento priede.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2009 m. spalio 28 d.
      
         
            Komisijos vardu
         
         Karel KOVANDA
         
         
            Laikinai einantis Išorės santykių generalinio direktoriaus pareigas
         
      
   
   
      (1)  OL L 139, 2002 5 29, p. 9.
   
      PRIEDAS
      Reglamento (EB) Nr. 881/2002 I priedas iš dalies keičiamas taip:
      Antraštinėje dalyje „Juridiniai asmenys, grupės ir subjektai“ išbraukiami šie įrašai:
      
                  1.
               
               
                  „Bank Al Taqwa Limited“ (taip pat žinomas kaip „Al Taqwa Bank“) (taip pat žinomas kaip „Bank Al Taqwa“), PO Box N-4877, Nassau, Bahamas; c/o Arthur D. Hanna & Company, 10, Deveaux Street, Nassau, Bahamas.
               
            
                  2.
               
               
                  „Barakaat International“, Hallbybacken 15, 70 Spanga, Švedija.
               
            
                  3.
               
               
                  „Barakaat International Foundation“. Adresas: a) Box 4036, Spånga, Stockholm, Švedija; b) Rinkebytorget 1, 04, Spånga, Švedija.
               
            
                  4.
               
               
                  „Nada Management Organisation S.A.“ (alias„Al Taqwa Management Organisation S.A.“). Adresas: Viale Stefano Franscini 22, CH-6900 Lugano (TI), Šveicarija. Kita informacija: likviduota ir pašalinta komercinių įmonių registro.